Участва в Руско-турската война (1877-1878) като командир на 1-ва рота от 12-и стрелкови батальон на 3-та стрелкова бригада. Повишен е във военно звание поручик. Има репутация на добър ротен командир. Проявява се при превземането на Ловеч на 22 август 1877 г. в състава на дясната колона с командир генерал-майор Владимир Доброволски. Ранен е от неприятелски куршум при подхода към височина № 3. Куршумът остава в дясното му коляно. За отличие е повишен във военно звание щабскапитан. Изтеглен е за лечение в 67-а военновременна болница в село Горна Студена. Умира от раната на 14 октомври 1877 г. в село Горна Студена.